Samarqandda it tashlab ketilgan chaqaloq hayotini saqlab qoldi (video)

Samarqandda it yangi tug`ilgan chaqaloqning hayotini saqlab qoldi, hayvon bolani daraxtzorda ko`rib qolgan. Bu haqda «Zamon» ko`rsatuvida xabar berildi. 
6 fevral kuni 21 yoshli qiz chaqaloqni dunyoga keltirgan va uni daraxtzorga tashlab ketgan.
It yangi tug`ilgan bolani ko`rib qolgan va o`z egasiga olib borgan.
«It qahramonga aylandi va butun qishloqni hayratga soldi. U bolani tishida ushlab olgan holda egasiga olib keldi. Itning egalari chaqaloqni tibbiy muassasaga topshirishdi», - deyiladi telekanal ko`rsatuvida.
Mahalliy shifokorning so`zlariga ko`ra, bola olib kelinganida, u kir holatda bo`lgan, tanasining ba`zi qismlari esa tirnalgan.
Tibbiyot xodimlarining ta`kidlashicha bolaning vazni 3,1 kilogramm. Sog`lig`i holati o`rtacha og`irlikda.